jkorsvik/nowiki_second_scrape_merged huggingface dataset:
Per Schwenzen

Per Schwenzen (født 3. februar 1899 i Moss, død 4. november 1984 i Pullach ved München) var en norsk kabaretkunstner og manusforfatter.


== Liv ==
Schwenzen kom til Berlin etter den første verdenskrig. Der ble han i 1920-årene kjent som konferansier, kabaretkunstner og kabaret-forfatter. Han arbeidet blant annet ved Café Größenwahn, Kabarett der Komiker og Wilde Bühne.
Under nasjonalsosialismen skrev han, ofte sammen med andre forfattere, manus for kriminalfilmer og komedier (som 13 stoler med Heinz Rühmann og Hans Moser). Han skrev også skuespill og oversatte verker av norske forfattere.
Etter krigen fortsatte han som manusforfatter uten problemer. En av hans største suksesser kom i 1955 med filmen Ich denke oft an Piroschka med Liselotte Pulver i hovedrollen. Flere av hans manus ble skreddersydd til Hans Albers. Enkelte av filmmanusene ble også gjort om til romaner, hvor Schwenzen hadde ansvar som medforfatter.
I tillegg jobbet Per Schwenzen også som musikalsk librettist og (først og fremst i 1970-årene) som forfatter av hørespill.
Schwenzen var manusforfatter av den kontroversielle adapsjonen Arvingen til Bjørndal av Trygve Gulbranssen Bjørndaltrilogi. I ettertid kritiserte han filmselskapet for behandlingen av filmrettighetene og Gulbranssen selv.
Han var bror av skuespillerne Hjalmar Fries og Harald Schwenzen.


== Filmografi ==


== Librettoer ==
Signorina. Musikal. Musikk: Robert Stolz. UA 1955 Nürnberg (Operahus)
Das Blaue vom Himmel. Musikalsk komedie (sammen med Robert Gilbert og Friedrich Hollaender). Musikk: Friedrich Hollaender. UA 1959 Nürnberg (Operahus)


== Referanser ==


== Eksterne lenker ==
(en) Per Schwenzen på Internet Movie Database 
(sv) Per Schwenzen i Svensk Filmdatabas 
(fr) Per Schwenzen på Allociné 
(en) Per Schwenzen hos The Movie Database
Sturmey-Archer

Sturmey Archer var en britisk produsent av navgir for tråsykler. Selskapet ble i 2001 kjøpt av det taiwanske selskapet SunRace.


== Historikk ==

Tidlig på 1900-tallet utviklet og patentbeskyttet ingeniøren William Reilly og journalisten Henry Sturmey hvert sitt tretrinns navgirsystem. Løsningene hadde tilsvarende indre struktur, med en enkelt planetserie som ga tre utvekslinger, et reduksjonsgir, direkte-overføring, og et overdrive.
Sturmey og Reilly ble introdusert til hverandre av den kjente sykkeljournalisten F.T. Bidlake. Alfred Pellant hadde i et brev til Bidlake fortalt at han arbeidet med Reilly på et tretrinns navgir. En stund etter fortalte også Sturmey om sitt arbeid med en ny løsning. Bidlake fortalte dette til Frank Bowden, administrerende direktør av sykkelprodusenten Raleigh.
Reilly presenterte løsningen for Bowden omtrent samtidig med at Sturmey patentbeskyttet sin løsning. Kort etter ble et fellesmøte avholdt, der det ble kommet til enighet at Bowden skulle få bygget Reillys nav med navnet Sturmey-Archer.
Selskapet ble stiftet som syndikatet the Three-Speed Gear Syndicate den 28. januar 1903.
Novolazarevskaja forskningsstasjon

Novolazarevskaja (russisk: Станция Новолазаревская, til daglig forkortet Novo) er en russisk forskningsstasjon i Antarktis. Stasjonen ligger i Dronning Maud Land og ble åpnet 18. januar 1961 av den sjette sovjetiske antarktisekspedisjonen.


== Beliggenhet ==
Novolazarevskaja ligger i den østlige delen av Schirmacheroasen i Vassfjellet i Dronning Maud Land. Nord for stasjonen strekker Nivlisen seg om lag 80 kilometer til Prinsesse Astrid Kyst. Innlandsisen sør for Vassfjellet reiser seg til en høyde av 1500 meter 50 kilometer fra stasjonen. Den indiske forskningsstasjonen Maitri ligger bare fem kilometer unna.


== Historie ==
I forbindelse med Det internasjonale geofysiske år (IGY) 1957/1958 oppførte Sovjetunionen 10. mars 1959 forskningsstasjonen Lazarev på isbremmen i nærheten av Vassfjellet. Den ble oppkalt etter admiral i den keiserlige russiske marine, Mikhail Lazarev. Stasjonen ble i 1961 flyttet til Schirmacheroasen og omdøpt Novolazarevskaja («Nye Lazarev»).


== Besetning ==
Stasjonen har en maksimal kapasitet på 70 personer om sommeren, mens det om vinteren befinner seg gjennomsnittlig 30 forskere og teknikere.


== Forskning ==
I 1964-1965 deltok mannskapet på stasjonen i vitenskapelige prosjekter i anledning Det internasjonale stille solår. På Novolazarevskaja ble det gjennomført målinger på sørlys, ionosfæren, jordas magnetfelt og været for å undersøke påvirkningen fra solaktiviteten på jorda under solflekkintensitetens minimum.
Den vitenskapelige forskningen ved stasjonen omfatter disiplinene geodesi, glasiologi, limnologi, geomagnetisme, geologi, biologi, seismologi, meteorologi og andre spesialområder.


== Logistikk ==

Novolazarevskaja har en flystripe på stabil blåis. Siden 2002 har organisasjonen DROMLAN (Dronning Maud Land Air Network) gjennomført vitenskapelige og kommersielle flygninger med en Iljusjin 76TD fra Cape Town til Novo Airfield. Operatør for flygningen er Antarctic Logistic Centre International (ALCI). Novolazarevskaja er et logistikknutepunkt for Dronning Maud Land, og betjener blant annet de tyske stasjonene Neumayer III og Kohnen, samt Halley, SANAE, Troll og Syowa.


== Referanser ==


== Eksterne lenker ==
(en) Novolazarevskaya Station – kategori av bilder, video eller lyd på Commons 
Novolazarevskaya station Arctic and Antarctic Research Institute
Kinas petroleumsuniversitet

Kinas petroleumsuniversitet (CUP) (forenklet kinesisk: 中国石油大学, tradisjonell kinesisk: 中國石油大學, pinyin: Zhōngguó Shíyóu Dàxué) er et universitetssystem bestående av to universiteter. CUP består av i alt 26 colleges, som tilbyr totalt 89 bachelorprogram, 249 masterprogram og 92 doktorgradsprogram.Det begynte i 1953 som Beijings petroleumsinstitutt. Det ble flyttet til  Dongying i provinsen Shandong i 1969, og navnet ble da endret til Østkinas petroleumsinstitutt. Beliggenheten var naturlig på grunn av Shenglifeltet, et stort oljefelt i dette området. I 1988 fikk det navnet Petroleumsuniversitetet, med avdelinger både i Shandong (både i Dongying og i Qingdao) og i Beijing. I januar 2005 fikk de to universitetene navnet Kinas petroleumsuniversitet.CUP er del av det offisielle satsingsprogrammet Prosjekt 211. 


== Forelesere og Alumner ==
CUP har utdannet en rekke ledere for statlige og private energiselskap. Flere er medlemmer av Det kinesiske vitenskapsakademi og Det kinesiske ingeniørsakademi. Blant dem er: 

Wu Yi - tidligere visestatsminister i Folkerepublikken Kinas statsråd mellom 2003 -- 2008, og medlem av Det kinesiske kommunistpartis politbyrås stående komité.
Zhou Yongkang - tidligere medlem av Det kinesiske kommunistpartis politbyrås stående komité og tidligere sekritær for Det kinesiske kommunistiske partis sentralkomites kommisjon for politikk og rettsvesen.
Shen Zhonghou - vinner av en pris utgitt av Det kinesiske ingeniørsakademi.
Li Gensheng - vinner av en pris utgitt av Det kinesiske ingeniørsakademi.
Gao Deli - vinner av en pris utgitt av Det kinesiske vitenskapsakademi.
Wang Tieguan - vinner av en pris utgitt av Det kinesiske vitenskapsakademi.


== Universiteter ==
Kinas petroleumsuniversitet - Beijing, med to campuser.
Kinas petroleumsuniversitet - Beijing ved Changping i Beijing, etablert i 1953
Kinas petroleumsuniversitet - Beijing ved Karamay i Xinjiang, etablert i 2015
Kinas petroleumsuniversitet - Østkina med to campuser
Kinas petroleumsuniversitet - Østkina ved Qingdao i Shandong, etablert 2004
Kinas petroleumsuniversitet - Østkina ved Dongying i Shandong, etablert i 1969


== Referanser ==


== Eksterne lenker ==
China University of Petroleum
China University of Petroleum
Official Application System
Borivoj II av Böhmen

Bořivoj II (født ca. 1064, død 2. februar 1124), av huset Přemyslid, var hertug av Böhmen fra 25. desember 1100 til mai 1107 og fra desember 1117 til 16. august 1120. Han var yngre halvbor av Bretislav II. Bořivoj tilhørte Det přemyslidiske dynasti.Han måtte først kjempe mot sin fetter Oldrich av Brno, som hadde tatt kontroll over områdene som var blitt tatt fra hans far. Oldrich søkte støtte fra keiser Henrik IV av Det tysk-romerske rike, men denne hadde gitt sin støtte til Borivoj og Oldrich måtte flykte til Mähren. 
I 1102 døde hertug Władysław I Herman av Polen. Sammen med sin fetter Svatopluk støttet Borivoj først Zbigniew mot Boleslaw III av Polen, men Boleslav betalte ham for å trekke seg ut av konflikten. Svatopluk var rasende over dette og forsøkte å få kong Koloman av Ungarn til å gå til krig mot Borivoj. I 1107 gjorde Borivojs yngre bror Vladislav opprør med støtte av Koloman, og tok Praha. Svatopluk, som hadde fanget Borivoj, men var blitt presset av keiseren til å slippe ham fri, besteg tronen. 
I 1108 angrep Borivoj med støtte av Boleslav, mens Svatopluk og Henrik var opptatt med å angripe Ungarn. Svatopluk måtte vende hjem for å forsvare sin trone, mens keiseren invaderte Polen. Under felttoget ble Svatopluk myrdet av en tilhenger av Borivoj, men tronen gikk til Vladislav. I 1117 ble brødrene forsonet, og delte makten fram til 1120, da Borivoj ble presset i eksil i Ungarn der han døde i februar 1124.


== Referanser ==
First Hotels

First Hotels AS er en norskeid hotellkjede som pr. 2016 har mer enn 90 hoteller i Sverige, Norge, Danmark, Island og Spania.First Hotels ble grunnlagt som en svensk hotellkjede av Asmund Haare i 1993 og har deretter vokst til 61 hoteller ved oppkjøp av hoteller og ved å bygge helt nye fra grunnen. I 2013 tok Bjørnar Tretterud over som administrerende direktør / president for hotellkjeden.
First Hotels er medlem av Global Hotel Alliance, og har et samarbeid med Thon Hotels mot bedriftsmarkedet.


=== 2020 Konkurs ===
Konsernet som eier First Hotels, Maribel, ble den 14/07/2020 slått konkurs. Alle hotellene drives videre av nye eiere eller blir overtatt av gårdseier.


== Referanser ==


== Eksterne lenker ==
Offisielt nettsted
Kaupang

Kaupang  er et norsk stedsnavn som fra begynnelsen betydde handelsplass. (Sammenlign med det svenske ordet köping og det finske ordet kaupunki som betyr «by»).
Flere gamle steder i Norge er blitt kalt Kaupang, men vanligvis menes Kaupangen i Skiringssal i Vestfold som er den eldste daterte bydannelsen i Norge. Omfattende arkeologiske undersøkelser har kunnet fastslå at den tidlige handelsbyen lå her. Skiringssal var av stor betydning i vikingtiden og kan sammenlignes med Birka i Uppland og Hedeby i Schleswig-Holstein.Andre eldre norske byer med navnet er Kaupanger i Sogn og Fjordane, berømt for sin stavkirke. Blant en rekke andre norske stedsnavn som viser tilbake til gamle handelsplasser, er Kopervik på Karmøy og Koppangen i Troms.Kaupangen i Trønderheimen (også kjent som «Kaupangen i Nidaros») var opprinnelsen til dagens Trondheim. Navneformen tilsvares av svensk köping som i Köping på Öland, en viktig handelsplass i vikingtiden. På dansk ses -købing som i Ringkøbing og på engelsk Chipping som i Chipping Barnet og Chipping Norton.


== Referanser ==


== Se også ==
Kaupangbegrepet (avsnitt under bydannelse)
Kaupangen i Skiringssal


== Eksterne lenker ==
Vikingbyen Kaupang
Albéric Clément

Albéric Clément (født ca 1165, død 3. juli 1191 i Akko) var den første marskalk av Frankrike i 1185 under kong Filip II August. Han fulgte kongen på det tredje korstoget og falt i kamp, i Akko i 1191.
Nicholas Payton

Nicholas Payton (født 26. september 1973) er en trompetist fra New Orleans, Louisiana som spiller jazz. Han er sønnen av den kjente bassisten Walter Payton. Nicolas Payton begynte å spille trompet i en alder av fire år og da han var ni år spilte han i bandet Young Tuxedo Brass Band sammen med sin far. Han studerte ved New Orleans Center for Creative Arts, og deretter ved Universitetet i New Orleans, der han studerte sammen med Ellis Marsalis som senere også ble en kjent musiker.
Etter å ha turnert sammen med blant andre Marcus Roberts ­og Elvin Jones tidlig i 1990-årene, signerte Payton en platekontrakt med Verve Productions, hans første album med dette studioet, From This Moment, ble publisert i 1994. I 1996 opptrådte han på soundtracket til filmen Kansas City, og i 1997 mottok han en Grammy Award innen kategorien Best Instrumental Solo. Etter å ha spilt inn sju album ved Verve Productions, signerte Payton med Warner Bros Records.
I 2008 ble Payton en del av gruppen The Blue Note 7, som ble dannet til ære for syttiårsdagen for The Blue Note Records. Gruppen spilte inn et album i 2008, kalt Mosaic, som ble utgitt i 2009 på Blue Note Records / EMI, og Payton var med da gruppen var på turne i USA under promoteringen av albumet mellom januar og april 2009.
Payton spiller også piano, og noen ganger spiller han begge instrumentene samtidig.


== Referanser ==


== Eksterne lenker ==
(en) Offisielt nettsted 
(en) Nicholas Payton – kategori av bilder, video eller lyd på Commons 
(en) Nicholas Payton på Internet Movie Database 
(en) Nicholas Payton på Apple Music 
(en) Nicholas Payton på Discogs 
(en) Nicholas Payton på MusicBrainz 
(en) Nicholas Payton på Spotify 
(en) Nicholas Payton på Songkick 
(en) Nicholas Payton på AllMusic 
(en) Nicholas Payton på YouTube
Hvitskriketrost

Hvitskriketrost er en art av spurvefugler som lever på savanner i Afrika.
De lever i grupper på 2-16 voksne individer.


== Eksterne lenker ==
(en) Hvitskriketrost i Global Biodiversity Information Facility 
(no) Hvitskriketrost hos Artsdatabanken 
(en) Hvitskriketrost hos ITIS 
(en) Hvitskriketrost hos NCBI 
(en) Kategori:Turdoides bicolor – bilder, video eller lyd på Wikimedia Commons 
Turdoides bicolor – detaljert informasjon på Wikispecies 
(no) Trost får hjelp av slu spurv - forskning.no
Svinghjul

Et svinghjul er et hjul som roterer, gjerne med et stort antall rotasjoner pr tidsenhet. Det krever energi å sette igang rotasjonen. Mange svinghjul fungerer som lager av rotasjonsenergi. Andre svinghjul utnytter den gyroskopiske effekten som innebærer at et hjul som roterer fort vil holde rotasjonsaksen i samme retning.
I vanlige bensinmotorer kreves det energi for å komprimere bensin-luftblandingen i sylinderen før den antennes. Svinghjulet som vanligvis er festet på motorens veivaksling vil ha treghet som bare gir en liten reduksjon av rotasjonshastigheten i motorens kompresjonstakt.
I enkelte kjøretøyer benyttes et svinghjul som lager for bevegelsesenergi. Ved oppbremsing settes svinghjulet i rask rotasjon. Denne rotasjonsenergien benyttes igjen når kjøretøyet skal starte eller øke hastigheten.
Flere instrumenter benytter svinghjul for å bestemme en retning som i et gyrokompass eller å definere et plan  som i kunstig horisont. Hvis svinghjulet er i rask rotasjon kreves det en del kraft for å få endret retningen på rotasjonsaksen. Dette utnyttes også i svingehastighetsmåler.


== Se også ==
Fleksplate
Petter Feen

Petter Feen (født 11. mars 1956, død 31. juli 2021) var en norsk forfatter og litteraturkritiker, bosatt i Sandefjord. 
I 1997 ga han ut boka Diamanter og flaskeskår, en samling med litterære essayer som han har bidratt til aviser og tidsskrifter. Hans debutroman Narr søker prinsesse (1997) er blitt utgitt som e-bok, og det hevdes at dette er den første i sitt slag i Norge.


== Referanser ==


== Eksterne lenker ==
Presentasjon på nettsidene til Sandefjord bibliotek Arkivert 3. juni 2008 hos Wayback Machine.
– Petter Feen: "Narr søker prinsesse" - Norges første e-bok (1997)
Hamarkameratene i 1992

Sesongen 1992 spilte Hamarkameratene i Tippeligaen. Laget ble ledet av Peter Engelbrektsson for andre sesong på rad. Engelbrektsson rykket opp med laget til Tippeligaen i 1991.


== Før sesongen ==


== Tabellen ==


== Kamper ==


=== Seriekamper ===


=== Kvalifiseringskamper ===


=== Norgesmesterskapet i fotball ===


== Statistikk ==


=== Målskårere ===


==== I seriekamper ====
7 mål: Petter Belsvik
6 mål: Ståle Solbakken
4 mål: Vegard Skogheim og Erling Ytterland.
3 mål: Stein Arne Ingelstad
2 mål: Sven Erik Sætre
1 mål: Arve Svorkmo, Leif Nordli, Jan Erlend Kruse og Kai Kristiansen


==== I kvalik-kamper ====
2 mål: Petter Belsvik og Ståle Solbakken.
1 mål: Stein Arne Ingelstad og Marvin Arnesen.


==== I cup-kamper ====
3 mål: Ståle Solbakken.
2 mål: Leif Nordli.
1 mål: Vegard Skogheim, Sven Erik Sætre, Jan Erlend Kruse, Stein Arne Ingelstad og Erling Ytterland.


==== I treningskamper ====


=== Kort i serien ===


==== Røde kort ====
Kai Kristiansen.


==== Gule kort ====


=== Tilskuertall ===


== Spillere ==


=== Spilleravganger før seriestart ===
Terje Kojedal la opp. Kom tilbake på slutten av sesongen 1992 og spilte fem kamper.


=== Spillersigneringer før seriestart ===
Ståle Gundrosen fra Fredrikstad (140 000 kroner).
Stig Bjørnø fra Eik Tønsberg (140 000 kroner).
Tom Henning Hovi fra Gjøvik-Lyn.
Jan Erlend Kruse fra Molde (175 000 kroner).
Petter Belsvik fra Molde (325 000 kroner).


=== Spillerstall sesongen 1992 ===


== Spillerstatistikk ==


== Spillere på landslag ==


=== Norge ===


=== Norge U21 ===


=== Norge G17 ===


== Rekruttlag ==


=== 3. divisjon - avdeling D ===


== Referanser ==


== Eksterne lenker ==
hamkam.no
Messecenter Herning

MCH Messecenter Herning er et bygningskompleks som ligger i den sørlige delen av Herning i Danmark. Det består av 15 haller med 110 000 kvadratmeter innendørs til messer, sport, konserter, utstillinger og mye annet. Utendørs råder MCH Messecenter Herning over 400 000 m², som blant annet omfatter MCH Outdoor Arena og MCH Concert Arena, som i 2009 hadde Bruce Springsteen, Coldplay og Grøn Koncert på programmet. 
Messecentret Herning ble innviet i 1954. Dengang var navnet Herning Hallen, og besto av en enkelt messehall. I 1964 sto ytterligere 5 haller klare, og ble tatt i bruk til Handels- og Industrimessen, bedre kjent som HI messen, som i dag er den største av sitt slag i Skandinavia. I løpet av tiårene fram mot århundreskiftet utviklet messesenteret seg ytterligere, til det komplekset man ser i dag. MCH Messecenter Herning inngår i dag i konsernet MCH Messecenter Herning Kongrescenter, som også består av MCH Herning Kongrescenter og MCH Arena, som er hjemmebane for Superliga-laget FC Midtjylland. 
Hvert år avholdes det 15 til 20 utstillinger og messer samt 40 til 60 store arrangementer. I 2009 gjestet Bruce Springsteen MCH og ga en konsert foran 50 000 mennesker, noe som er den hittil største konserten som har vært avholdt i MCH. Kort tid efter gjestet også Coldplay MCH, hvor 37 500 besøkende var med på å starte Coldplays Europa-turné. Av andre større begivenheter kan nevnes Holiday On Ice, som er en tilbakevendende begivenhet i MCH, Danmarks Radios årlige sportsgalla, VM i bryting (2009) og Yamaha Supercross Herning. I april 2010 ble Super Six-boksekampen mellom Mikkel Kessler og Carl Froch avholdt i MCH. I desember 2010 er MCH en av arenaene i Håndball-EM 2010 for kvinner og i 2011 i EM-sluttspillet i U/21-fotball. 
Hvert år har MCH Messecenter Herning over en halv million gjester.
I periodene 1974–1983 og 1995–1998 dannet senterets hall B rammen om seksdagersløpene på sykkel. 
Det siste tilskuddet til MCH er en stor innendørs arena, MCH Multiarena. Det er Danmarks eneste av sitt slag, og vil spesielt ha fokus på begivenheter som sport, konserter, show og annen underholdning. Første programsatte begivenhet er Håndball-EM 2010 for kvinner, hvor de avsluttende kampene skal spilles her.


== Eksterne lenker ==
MCH Messecenter Herning Kongrescenters hjemmeside
Dark fantasy

Dark fantasy, ofte referert til som mørk fantasi på norsk, er en sjanger innen fantasy som blander skrekk med eventyr-elementer. Den begynte tidlig i Romantikken med historiene om blant annet Dracula. Den låner mye fra det som generelt ikke hører til i Fantasysjangeren.


== Moderne dark fantasy ==
Man finner mye av sjangeren i moderne setting med filmer, TV-serier, bøker, spill og mer. De siste Harry Potter-filmene og spillserien Warcraft  er noen få eksempler på dark fantasy.
Militærsykkel

Militærsykkel er en sykkel av herremodell med kraftig konstruksjon, utviklet for å transportere tung pakning under militære forflytninger. Sykkelen ble brukt i Sverige fra begynnelsen av 1900-tallet til slutten av 1980-tallet. Sykkelen har oftest såkalte ballongdekk med dimensjon 26x1,5x2, og er malt i en matt grønnfarge. Tidlige modeller av militærsykkelen var malt i en matt gråfarge. De fleste av de grå syklene ble senere malt over med samme grønnfarge som de nyere syklene. 
I begynnelsen av andre verdenskrig fantes det seks sykkel-infanteriregiment i Norge. De var utrustet med svenskproduserte militærsykler. Den vanligste sykkelmodellen var modell M/42, med en kraftig trommelbrems på framhjulet. Dette er den eneste sykkelen som har dette bremsesystemet. Sykkel-infanteriregimentene ble faset ut mellom 1948 og 1952, og syklene gikk til allmenn bruk innenfor militæret, eller ble gitt til Heimevernet. 


== Modeller ==
M/30, en tidlig modell med 28 toms dekk og uten verktøykassa på bæreren. Denne sykkelen har trommelbrems på framhjulet.
M/finsk, en sykkel uten kjedebeskyttelse.
M/42, den vanligste sykkelen. Med en kraftig trommelbrems på framhjulet.
M/104 – M/104A, en sykkel med smalere dekk av dimensjon 28x1,5x2. Denne ble ofte brukt av officere og høyere personer. Denne har ikke frambrems.
M/105 – M/105A, en sykkel med samme dekk som M/42, men med et forsterket og kraftigere baknav omtrent av mopedtype. Bakhjulet bremses av en trommelbrems i baknavet. Denne sykkelen har ikke frambrems. Dette er den nyeste modellen av svenske militærsykler.En detalj som kjennetegner svenske militærsykler fra andre militærsykler, er den store verktøykassa og pumpeholderen på bæreren. Samt den solide trommelbremsen på modell M/42.
Når disse syklene gikk ut av tiden, ble de solgt som militært overskuddsmateriale for en billig penge. Derfor ser man ofte disse syklene i bruk av sivile personer over hele Sverige. Disse syklene er populære blant studenter som trenger en solid sykkel for en billig penge. Det er ikke uvanlig at de males med sivile farger eller bygges om. På grunn av den solide konstruksjonen er det også populært å sette mopedmotor på disse syklene.  
Sykkelprodusenten Kronan har kopiert militærsyklene og produserer nå en sivil versjon. Det er mest formen som påminner om en ekte militærsykkel, funksjonsmessig er den som en helt vanlig sykkel. Den sivile Kronan-sykkelen finner man ofte til utleie på hoteller og lignende rundt om i Sverige.
Kontrast (litteratur)

Kontrast i litterær forstand er når to eller flere objekter med stor forskjell settes opp for å dokumentere/understreke viktige forskjeller.
Jyske Bank Boxen

Jyske Bank Boxen (tidligere MCH Multiarena) er en innendørs arena i Herning i Danmark, og er en del av Messecenter Herning.
Arenaen ble utviklet for å håndtere et bredt spekter av arrangementer, blant annet basketball, volleyball, håndball og turn, samt konserter, shows og annen underholdning. Arenaen har seter til 12-15 000 tilskuere avhengig av arrangementet.
1. oktober 2010 ble navnerettighetene til arenaen kjøpt av det danske finanskonsernet Jyske Bank.
Arenaen ble åpnet 20. oktober 2010 med en konsert av Lady Gaga. Blant andre artister som er har opptrått i arenaen er Prince, Linkin Park, Elton John, Kylie Minogue, James Last, Helene Fischer, Metallica og Roger Waters. Fra 7.-19. desember 2010 ble sluttspillkampene i Håndball-EM 2010 for kvinner spilt i arenaen. I mai 2018 ble arenaen brukt til en gruppe og to kvartfinaler under Ishockey-VM 2018. I januar 2019 ble arenaen brukt under Håndball-VM 2019 for menn i arenaen.


== Referanser ==


== Eksterne lenker ==
MCH Messecenter Hernings hjemmeside
Popinolasjkifossen

Popinolasjkifossen (bulgarsk: Попинолъшки водопад) er en foss i Pirinfjellen i Bulgaria, beliggende 20 km fra landsbyen Sandanski, i et landområde kalt Popina laka. Fossen ligger i en høyde på 1 230 moh i elven Basjliitsa. Høyden på fossen er estimert til 12 meter. 11. oktober 1965 ble fossen utpekt som et naturlig landemerke.